ย่านชุมชนเก่า: บ้านในสอย
ที่อยู่: ตำบลปางหมู อำเภอเมืองแม่ฮ่องสอน จังหวัดแม่ฮ่องสอน ภาคเหนือ
ลักษณะสำคัญ: บ้านในสอย เป็นชุมชนเกษตรกรรม และชุมชนชาติพันธุ์ของชาวไทใหญ่ กะเหรี่ยงขาว กะเหรี่ยงแดง จีนฮ่อ และคนเมือง เป็นหมู่บ้านที่ตั้งอยู่ติดเขตชายแดนพม่า เป็นชุมชนในเขตอำเภอเมือง แต่เป็นชุมชนในพื้นที่ชายแดนไทย-พม่า และอยู่ใกล้กับที่พักพิงผู้ลี้ภัยจากรัฐกะเรนนี ลักษณะภูมิประเทศ เป็นที่ราบภูเขาสลับซับซ้อน มีบ้านเรือนส่วนใหญ่เป็นรูปแบบพื้นถิ่นดั้งเดิม สูง 1 ชั้น และ 2 ชั้น โดยใช้วัสดุธรรมชาติ ตั้งอยู่รวมกันเป็นกลุ่มใหญ่ โดยแบ่งพื้นที่เป็นพื้นที่ค้าขายสำหรับบริการนักท่องเที่ยว ส่วนใหญ่ประกอบอาชีพเกษตรกรรม และค้าขาย